Omsendbrief 38 | PNHS
Geagte ouers ons staan in die laaste week van die langste kwartaal ooit in die skool se geskiedenis. Hiermee groot dank aan elke ouer vir julle ondersteuning, aan elke leerder en onderwyser wat getrou deurgedruk het om onder moeilike omstandighede te verseker dat 'n akademiese jaar nie verlore gaan nie.
Dit is met groot leedwese dat ons verneem het van die afsterwe van een van ons ouers, Mnr. Bernard Chomse, oor die naweek. Ons dra sy gesin op in ons gebede.
Ons het Vrydag afskeid geneem van Mnr. Theyse wat bevorder is na H/S Oos Moot en wens hom alle voorspoed toe in sy nuwe pos.
**Geagte ouers neem asseblief kennis dat ons algemene jaarvergadering vir ouers, waar die begroting vir 2021 voorgelê, bespreek en goedgekeur sal word, geskeduleer is vir Dinsdag, 20 Oktober 2020 om 18H00. Met die verlaging van COVID regulasies na vlak 1 sal dit nie meer nodig wees om hierdie vergadering virtueel te hou nie en sal dit soos normaal in die skoolsaal plaasvind. Ons nooi al ons ouers uit om deel te wees van hierdie baie belangrike vergadering en u insette te lewer.
Ouers wat bywoon, maak gebruik van die Berglaanhek, personeel sal beskikbaar wees om u in te teken. Parkering sal by die Maroelaboom en netbalbane beskikbaar wees.**
Skool sluiting: 23 Oktober 2020
Geagte ouers neem kennis dat die skool om 12H00 sal sluit op Vrydag, 23 Oktober 2020.
Heropening vir die laaste kwartaal sal wees op Maandag, 2 November 2020 en ons sal begin met dag 5 groep A.
Finale Assesering 2020
Geagte ouers maak asseblief seker dat u die dokumentasie en rooster rakende ons jaareindeksamen ontvang het, wat verlede week uitgegaan het.
Afbakening van werk in al die vakke sal ook vanaf vandag elektronies op D6 en die skool se webwerf beskikbaar wees.